Մեդհեն Ամիք

Մեդհեն Ամիք (անգլ.՝ Mädchen Amick [ˈmeɪdʃən ˈeɪmɪk], դեկտեմբերի 12, 1970(1970-12-12), Սպարկս, Ուոշո շրջան, Նևադա, ԱՄՆ), ամերիկացի դերասանուհի։


== Կենսագրություն ==
Իր արտասովոր անունի համար (գերմ.՝ Mädchen — «աղջիկ») նա պարտական է իր ծնողներին, քանի որ նրանք չէին ցանկանում իրենց դստերը տալ հասարակ ամերիկական անուն։ Մեդհենի ծնողները՝ Ջուդին և Բիլլը, բաժանվել են, երբ նա եղել է ընդամենը երկուսուկես տարեկան։ Որոշ ժամանակ անց Մեդհենի մայրը ամուսնանում է մի երաժշտի հետ։
Խորթ հոր ղեկավարությամբ՝ երեք տարեկան Մեդհենը սկսում է գնալ դաշնամուրի։ Ավելի ուշ նա տիրապետում է նա ուրիշ երաժշտական գործիքների՝ կոնտրաբաս, ջութակ և կիթառ։
Դերասանուհի դառնալու միտքը ծնվել է դեռևս դպրոցական տարիներին։ Նա դերասանական հմտոթյունների դասեր է առել Ռինոյի Ռոբերտ Մակ Կվինի անվան դպրոցում։ Զբաղվել է նաև պարարվեստով՝ ստեպով, բալետով, ջազով և ժամանակակից պարով։


== Գործունեություն ==
1987 թվականին` 16 տարեկան հասակում, Մեդհենը, դերասանական գործունեությամբ զբաղվելու համար, տեղափոխվել է Լոս Անջելես։ Սկզբում նա Ռիք Էսթլիի և Խուլիո Իգլեսիասի մի քանի տեսահոլովակներում հանդես է եկել որպես մոդել և դերասան։ Դրան հաջորդել են «Աստղային ճանապարհ։ Հաջորդ սերունդը» և «Մալիբուի փրկարարը» հեռուստասերիալներում դերերը։
Մեդհեն Ամիքը հայտնի է դարձել 1989-1990 թվականներին` Դեյվիդ Լինչի «Թվին Փիքս» հեռուստասերիալում ամուսնու՝ Լեոյի կողմից բազմիցս ծեծված, մատուցողուհի Շելլի Ջոնսոնի դերից հետո։ Այս դերի համար նա 1991 թվականին առաջադրվել է «Դայջեստ օճառային օպերա» մրցույթի «Երկրորդ պլանի լավագույն դերասանուհի» անվանակարգում։
1992 թվականին Ամիքը ստացել է Սթիվեն Քինգի «Լուսնոտ» թրիլլերի գլխավոր դերերից մեկը։ Կարևոր է նշել նաև «Սեքս, սուտ, խելագարություն» ֆիլմում Ջեյմս Սպեյդերի զուգընկերուհու դերը։ Մեդհենը խաղացել է նաև «Հեռացիր անգլիացու նման»(1995) ռոմանտիկ կատակերգությունում և «Պայթյունային ազդեցություն» (1996) թրիլլերում։
1995 թվականի Ամիքը վերադառնում է հեռուստատեսություն, և նկարահանվում է CBS հեռուստաալիքի «Նյու Յորք, կենտրոնական պարկ» դրամատիկ հեռուստասերիալում։ 1998 թվականին նա ստացել է գլխավոր դեր Երևակայության կղզին ֆիլմի թարմացված թողարկումում։ Նկարահանվելէ նաև «Հիլմորի աղջիկները», «Շտապօգնություն» և «Ջոյի» հայտնի հեռուստասերիալներում։ 2006 թվականին Ամիքը ստացել է գլխավոր դեր Ֆրեդդի սիթքոմում, սակայն այն չեղյալ է հայտարարվել առաջին սեզոնի թողարկումից հետո։ Մեդհեն Ամիքը նկարահանվել է նաև NBC հեռուստաալիքի Առևանգվածները հեռուստասերիալի 3 դրվագներում՝ խաղալով մարդասպանի դեր։ 2007 թվականին նա ստացել է դեր կարճամետրաժ երաժշտական «Վիվա Լաֆլին» սերիալում։
Ամիքը «Բամբասկոտը» սերիալի երկրորդ սեզոնում ունեցել է երկրորդական դեր, որտեղ նրա մարմնավորած կերպարով տարված էր Նեյթ Արչիբալդը։ Խաղացել է նաև «Californication» սերիալի երկրորդ սեզոնում։ 2008 թվականին Ամիքը նկարահանվել է «Իմ անձնական թշնամին» հեռուստասերիալում, Հենրի Սպիվիի կնոջ դերում։ 2010 թվականին ստացել է Դենիել Մարկետի դերը Գոտեմարտ սերիալում։ Ամիկին հրավիրվել են խաղալ այնպիսի սերիալներում, ինչպիսիք են «Սպիտակ օձիքը» (2010), «Նմանակը» (2011), «Խելագարները» (2011), «Գեղեցիկ՝ մինչ մահը» (2012), «Գեղեցկուհին և հրեշը» (2012)։ 2013-2014 թվականներին խաղացել «Իսթ-Էնդի կախարդները» հեռուստասերիալում։
2017 թվականից Ամիքը «Ռիվերդեյլ» հեռուստասերիալում մարմնավորում է Բեթթի Կուպերի մոր՝ Էլիս Կուպերի դերը։


== Անձնական կյանք ==
1990 թվականի դեկտեմբերի 16-ին Ամիքը ամուսնացել է Դեյվիդ Ալեքսիսի հետ։ Զույգն ունի երկու երեխա՝ որդի՝ Սիլվեստր Թայմ Ամիկ-Ալեկսիս (ծնվել է 1992 թվականի հուլիսի 9-ին), և դուստր՝ Մինա Թոբիաս Ամիկ-Ալեքսիսի (ծնվել է 1993 թվականի սեպտեմբերի 2-ին)։


== Ֆիլմագրություն ==


== Ծանոթագրություններ ==